

**זרקור מהעולם – למידה בינ"ל בימי "הקורונה"**

**"יכולתי לפתור את רוב בעיותך" : פעולותיו של אריק שמידט בפנטגון**

# ‘I Could Solve Most of Your Problems’: Eric Schmidt’sPentagon Offensive

**נכתב ע"י ,Kate Conger and Cade Metz תורגם ע"י רב"ט אילנה מורלי וחנה ריפקין.**

**תקציר מנהלים**

ביולי 2016, ריימונד תומאס, גנרל ארבעה כוכבים וראש פיקוד הכוחות המיוחדים בארה"ב אירח אורח : אריק שמידט, יו"ר גוגל.

הגנרל תומאס העביר את מרבית היום בהובלת סיור עבור מר שמידט במטה מפקדת הכוחות המיוחדים בטמפה, פלורידה. הם בדקו אבות-טיפוס בחליפה רובוטית מתקדמת והצטרפו לתדריכים מבצעיים, עליהם מר שמידט רצה ללמוד יותר היות ובדיוק הפך ליועץ הטכנולוגי עבור הצבא. לאחר הביקור, בדרכם לשדה התעופה, אמר מר שמידט לגנרל תומאס, "אתה לגמרי גרוע בלמידת מכונה, אילו הייתי תחת אוהלך, הייתי יכול לפתור את רוב בעיותך". הגנרל טען כי הוא נעלב קשות, ואף רצה לזרוק את מר שמידט מן הרכב, אך נמנע.

ארבע שנים לאחר מכן, החליט מר שמידט לתרגם את ההערכה הבוטה שלו לכישלונות הטכנולוגיים של צבא ארה"ב למסע אישי לחידוש כוחות ההגנה של ארה"ב עם יותר מהנדסים, תוכנות ו-AI. בתהליך, למעשה המציא עצמו מחדש כקשר העיקרי בין עמק הסיליקון לקהילה לביטחון לאומי.

בראיון אמר מר שמידט כי הוא החל מאמץ לחדש את צבא ארה"ב מכיוון שהוא "תקוע בתוכנה משנות השמונים." הוא תיאר עצמו כאיש טכנולוגיה מצליח אשר לא האמין בפרישה והיה חייב למדינה חוב עבור הונו - וכעת היה לו זמן ותובנה לפתור את אחת הבעיות הקשות ביותר של הצבא האמריקאי. המטרה הינה להגיע למצב בו קיימות כמה שיותר חברות הייטק אשר יספקו תוכנות מסוגים רבים ומגוונים על פי צורכי הצבא.

מר שמידט מקדם את תכניותיו עם תפיסת העולם של עמק הסיליקון- עולם הסייבר והבינה המלאכותית הם גורמי המפתח לפתרון רוב הבעיות. מר שמידט טען כי הוא משוכנע כי הפעלת טכנולוגיה חדשה יחסית, אשר לא נבדקה במצבים מורכבים - גם קטלניים - תייעל את אנשי השירות ואף תגביר את כוחה של ארצות הברית. הנ"ל גם ירומם את יתרונה של ארה"ב מול מתחרתה העיקרית, סין.

פועלו בקידום פתרונות מיקור חוץ יצרו מורכבויות בעקבות קשריו עם גוגל. למרות שמר שמידט עזב את דירקטוריון החברה ביוני האחרון ואין לו תפקיד פעיל רשמי, הוא מחזיק במניות של 5.3 מיליארד דולר במניות ההורה של גוגל, אלפבית. הוא גם נשאר פעיל כיועץ, עם שכר של דולר יחיד בשנה, אך מוצבים עבורו שני עוזרים במטה גוגל בעמק הסיליקון עבור תפקיד זה.

הנ"ל הוביל לטענות כי מר שמידט מעמיד את האינטרסים הכספיים של גוגל לפני שיקולים אחרים בעבודת ההגנה שלו. מר שמידט טען כי הוא פעל לפי הכללים בכדי למנוע סכסוכים. "כולם מחויבים בחוקי השלטון בפנטגון, וכך גם אנחנו" הוא אמר.

אפילו ללא הסיבוכים הללו, שינוי מסלול הצבא אינה משימה פשוטה. בעוד שמר שמידט סייע בהפקת דו"חות והמלצות אודות טכנולוגיה לפנטגון, מעטים אומצו.

"אני סבור שהוא מתוסכל", אמר הנציג מק תורנברי, רפובליקני מטקסס, אשר מינה את מר שמידט בשנת 2018 לוועדה מייעצת בנושא AI. "בניגוד למגזר הפרטי, אינך יכול לגרום למשהו לקרות בעינוד עפעף כאן."

מר שמידט הודה כי ההתקדמות הייתה איטית. "חבריי אנשי הצבא אמרו לי באופן ביזארי כי ההתקדמות היא מהירה להפליא, מה שהראה לי את ההבדל במסגרות הזמן בין העולם בו אני חי לבין העולם בו הם חיים," הוא אמר.

חיכוכו הראשון של מר שמידט עם הצבא הגיע בשנת 1976. דאז, הוא התמקד במחקר על מחשוב מבוזר, אשר מומן ע"י כספי משרד הגנה.

העבודה זרקה את מר שמידט עמוק לקריירה הטכנולוגית שלו. לאחר סיום לימודיו לתואר שני במדעי המחשב, עבד בחברות הייטק שונות במשך למעלה משני עשורים, כולל יצרנית תוכנת הרשת "NOVELL". בשנת 2001 מונה ע"י גוגל למנכ"ל החברה.

חברת מנועי החיפוש הייתה אז בחיתוליה. מייסדיה, כעשרים וקצת אנשים, ביניהם מר פייג', היו בעלי ניסיון עסקי מועט בלבד. מר שמידט הועסק בכדי להנחות אותם, וסיפק מאין "השגחת מבוגר" ומעבר לכך. מר שמידט הפך את גוגל לפומבית בשנת 2004 והפך את החברה למפלצתית, תוך התפשטות לסמארטפונים, מחשוב ענן ומכוניות לנהיגה עצמית. ההצלחה הפכה אותו לסלבריטי עסקי. בשנת 2009 שימש כיועץ טכנולוגי לממשל אובמה.

בשנת 2011, הודיעה החברה כי מר פייג' מוכן לחדש את מינוי המנכ״ל. מר שמידט התמנה ליו"ר. בתפקיד זה עסק מר שמידט בפרויקטים חדשים, כאשר רבים מהם הביאו אותו לוושינגטון, וחשפו אותו למספר אנשי ביטחון בכירים. "הכל היה מעניין אותי", אמר מר שמידט, "לא ממש ידעתי על זה הרבה." הוא גם נסע לצפון קוריאה, אפגניסטן ולוב בעת כתיבת ספר אודות טכנולוגיה ודיפלומטיה, ואף התעסק מעט בפוליטיקה.

גם קרן ההון שלו, אשר נועדה להוות רשת בטיחות, הייתה פעילה. הוא השקיע בסטארט-אפים כמו ״Planet Labs״, המפעילה לוויינים ומוכרת את הדימויים לסוכנויות הביטחון והמודיעין, ו- ״TEAM8״, חברת אבטחת סייבר שהוקמה על ידי אנשי מודיעין ישראליים לשעבר.

בפורום הכלכלי העולמי לשנת 2016 בדאבוס, שוויץ, ביקש מר קרטר פגישה עם מר שמידט. הייתה לו הצעה: מר שמידט יהיה מוביל מועצת החדשנות לביטחון, קבוצת ייעוץ אזרחית האחראית על חדשנות טכנולוגית בפנטגון. ״הוא בעצם אמר לי, 'זה מה שאני רוצה לעשות. אתה היית האדם המושלם להוביל את זה'" אמר מר שמידט.

מר שמידט אמר כי דחה את התפקיד מכיוון שהיה עסוק וללא רקע צבאי. אך מר קרטר טען כי יש צורך במומחיות הטכנולוגית של מר שמידט, שכן צבא ארה"ב נופל טכנולוגית מאחורי חברות כמו גוגל ופייסבוק, עובדה אשר לא הייתה בעבר. מר שמידט בסוף הסכים להצעת התפקיד.

כראש מועצת חדשנות ההגנה החל מר שמידט לסייר בבערך מאה בסיסים צבאיים, נושאי מטוסים וכד', מסביב לעולם. הנסיעות המרובות היו הפסקה מובהקת מחייו הנוחים בעמק הסיליקון.

אחת הנסיעות הראשונות הייתה לטמפה כדי לבקר את הגנרל תומאס, שם ראה מר שמידט מפות והזנות חיות של קטעי וידאו המוצגות על גבי מסכים מאסיביים. "התצפית הדגישה לי כי חלק עצום ממה שהצבא עושה זה יושב וצופה".

הביקורים הובילו את מר שמידט להבין את הפיגור הטכנולוגי של הצבא, עליו דיבר מר קרטר בעבר. מר שמידט הציע עד מהרה הצעות לשנות זאת. חלק מן הרעיונות היו מועילים. לדוגמא, במתקן של חיל האוויר בקטאר בשנת 2016, ביקר מר שמידט קצינים שתכננו שבילי טיסה למכליות שתדלקו מטוסים. הם השתמשו בלוח לבן מחיק כדי לקבוע את לוח הזמנים, ולקח להם שמונה שעות להשלים את המשימה. לאחר מכן הוא ואחרים במשרד ההגנה עבדו עם חברת הטכנולוגיה ״PIVOTAL״ בכדי להעביר תוכנה ייעודית למטלה זו לשימוש הקצינים.

בגוגל השפעתו של מר שמידט דעכה עם עלייתם של מנהיגים חדשים. בדצמבר 2017 התפטר מר שמידט כיו"ר גוגל אך נשאר בדירקטוריון. הוא טען כי הוא מחפש פרק חדש. "אם הייתי נשאר כיו"ר, השנה הבאה הייתה זהה לשנה הקודמת, ורציתי שינוי," אמר מר שמידט. "כיו"ר גוגל, מה שעשיתי היה להתרוצץ ולשאת נאומים. עדיף לעבוד על הדברים החדשים האלה בשבילי. "

עד אז, קשריו של מר שמידט לגוגל גרמו לבעיות בעבודת ההגנה שלו. בשנת 2016 הגישה רומא לסטר, עובדת משרד ההגנה, תלונה בסוכנות ובה העלתה התעוררות חשש מפני מר שמידט וניגודי אינטרסים.

בתלונה, שדווחה קודם לכן על ידי ״פרו-פובליקה״, אמרה גב' לסטר, אשר עבדה עם מועצת החדשנות של ההגנה, כי מר שמידט התעניין באילו שירותי מחשוב ענן השתמשו היחידה שלהם והאם הם שקלו אלטרנטיבות. היא טענה כי מר שמידט התמודד עם ניגוד אינטרסים מכיוון שהוא עבד אצל גוגל, המספקת גם היא שירותי ענן.

מר שמידט מצא עצמו במהרה בסוגייה נוספת בין גוגל לצבא. גוגל חתמה על חוזה בשנת 2017 אשר נועד לסייע לפנטגון לבנות מערכות לניתוח אוטומטי של צילומי רחפנים לזיהוי חפצים מסוימים כמו בניינים, כלי רכב ואנשים. פרויקט זה עורר מחלוקות רבות בקרב עובדי גוגל, אשר מחו כי הם אינם רוצים לתמוך פעולות אשר ישמשו משימות קטלניות. בעקבות כך, בשנת 2018 החליטה גוגל שלא לחדש את החוזה עם משרד ההגנה.

סקנדל זה השחיר את תדמיתו של מר שמידט. גורמים צבאיים טענו כי פרויקט זה אינו משמש למשימות קטלניות, וגינו את גוגל על ​​נטישת החוזה. עובדי גוגל מתחו ביקורת גם על קשריו של מר שמידט לפנטגון.

"יש לו מטרות וערכים שונים מאוד מן המהנדסים בחברה שלו," אמר ג'ק פולסון, עובד בגוגל שמחה על עבודתו הצבאית של מר שמידט ומאז עזב את החברה.

באפריל האחרון הודיע ​​מר שמידט כי הוא מתכוון לעזוב את דירקטוריון גוגל. חודש לאחר מכן, השקיע מר שמידט ב-"REBELLION DEFENSE", סטארט-אפ תוכנה שנוסד על ידי עובדי משרד ההגנה לשעבר, אשר מנתח וידיאו שנאסף באמצעות רחפנים. בהמשך השקיע מר שמידט יותר כסף בחברה המדוברת, והצטרף לדירקטוריון שלה.

ההשקעה הובילה ליותר בעיות. המרכז למידע בנושא פרטיות אלקטרונית, קבוצה התנדבותית העוסקת בפרטיות וחירויות אזרחיות, תבעו את החברה בה השקיע מר שמידט, בגין הימנעות מהפקדת הרשומות. הם טענו כי הדירקטוריון של החברה מלא במנהלים בתעשייה, כמו מר שמידט ואחרים ממיקרוסופט, אמזון ואורקל, אשר יכולים להשפיע על הממשלה לטובת האינטרסים של החברות שלהם.

כריס לינץ', מנכ"ל "REBELLION DEFENCE", אמר כי מר שמידט ייעץ לחברה אך ורק בהעסקה וצמיחה. מר שמידט טען כי הוא לא עודד את משרד ההגנה לרכוש טכנולוגיה מן הסטארט-אפ המדובר.

שמידט המשיך לצעוד קדימה. בנובמבר הוא חשף התחייבות של מיליארד דולר באמצעות "SCHMIDT FUTURES", חברה פילנתרופית אותה הוא מנהל עם אשתו וונדי, לממן חינוך למי שרוצה לעבוד בשירות הציבורי.

"אנשים מקשיבים לי, בין אם בגלל שאני צודק, או בגלל שאני מגוגל בעבר, בגלל שהם הכירו אותי, או בגלל שאני יכול להביא כסף לשולחן," הוא אמר. "לא אכפת לי, כל עוד יש לי השפעה חיובית."